laion/Wikipedia-Exotic huggingface dataset:
რაზ მუჰამედ პაქტინი

რაზ მუჰამედ პაქტინი (დ. 1938 წ. ) — ავღანელი სახელმწიფო მოღვაწე. რაზ მუჰამედ პაქტინი დაიბადა 1938 წელს პაქტიის პროვინციის ქალაქ ზურმატში ღარიბი გლეხის ოჯახში. ეთნიკურად პუშტუნი. დაამთავრა ქაბულის პედაგოგიური სკოლა (1959), მოსკოვის ენერგეტიკის ინსტიტუტი (1961-1969) და ასპირანტურა (1973-1977), დაიცვა დისერტაცია და მიიღო ტექნიკის მეცნიერებათა კანდიდატის ხარისხი. ფლობს ინგლისურ და რუსულ ენებს. 1969-1973 და 1977-1978 წლებში ქაბულის პოლიტექნიკური ინსტიტუტში პედაგოგიურ მოღვაწეობას ეწეოდა. ავტორია სამეცნიერო შრომების ელექტროტექნიკის დარგში. 1966 წლიდან გახდა ავღანეთის სახალხო-დემოკრატიული პარტიის წევრი(ფრაქცია „ხალიკის“) წევრი. 1980-1990 წლებში იყო პარტიის ცენტრალური კომიტეტის წევრი. 1990 წელს შევიდა სამშობლოს პარტიის ცენტრალური საბჭოს აღმასრულებელი კომიტეტის შემადგენლობაში ( ავღანეთის სახალხო-დემოკრატიული პარტიის ახალი სახელი). რაზ მუჰამედ პაქტინი მონაწილეობდა 1978 წლის სახელმწიფო გადატრიალებაში (ე.წ. საურის — აპრილის რევოლუცია). 1978 წლის მაის-ივლისში იკავებდა წყლის რესურსებისა და ენერგეტიკის მინისტრის მოადგილის პოსტს. 1978 წლის ივლისიდან 1979 წლის დეკემბრამდე იყო ავღანეთის ელჩი სსრკ- ში. 1979 წლიდან იყო ელჩი ერთდროულად რუმინეთსა და ფინეთში . საბჭოთა კავშირის ჯარების ავღანეთში შესვლის შემდეგ, შევიდა ბაბრაკ კარმალის მთავრობის შემადგენლობაში. 1980-1982 წლებში იკავებდა ავღანეთის ენერგეტიკისა და წყლის რესურსების მინისტრის თანამდებობას. 1982 წელს სამინისტრო გაიყო (ახალშექმნილ ირიგაციის სამინისტროს ხელმძღვანელობდა „ხალიკის“ კონკურენტი ფრაქცია „ ფარმაჩის“ წარმომადგენელი აჰმად შაჰ სორჰაბი), ხოლო პაქტინი დარჩა ენერგეტიკის მინისტრად. 1988 წელს სათავეში ჩაუდგა წყლის რესურსებისა და ენერგეტიკის ხელახლა შექმნილ სამინისტროს, რომელსაც ხელმძღვანელობდა 1990 წლამდე. 1980-1988 წლებში ასევე იყო რევოლუციური საბჭოს წევრი. რაზ მუჰამედ პაქტინი 1980-იან წლებში ქვეყნის ხელისუფლების ერთ-ერთ ყველაზე კომპეტენტურ და ენერგიულ წევრად ითვლებოდა. 1990 წლის მარტში პაქტინი იყო ფრაქცია „ხალიკის“ წევრებს შორის, რომლებმაც მხარი არ დაუჭირეს თავდაცვის მინისტრ შაჰნავაზ ტანაიას გამოსვლას პრეზიდენტ ნაჯიბულას წინააღმდეგ. პარალელურად, პრეზიდენტმა ნაჯიბულამ ის შინაგან საქმეთა მინისტრის პოსტზე დანიშნა, რომელიც, არაფორმალური კვოტის მიხედვით, ფრაქცია „ხალკის“ ეკუთვნოდა. ამ დანიშვნაში სავარაუდოდ მნიშვნელოვანი როლი შეასრულა იმ ფაქტმა, რომ პაქტინი პრეზიდენტის თანამემამულე იყო, რომელიც ასევე პაქტიიდან იყო ჩამოსული. გენერალი მაჰმუტ გარეევი, რომელიც იყო ნაჯიბულას მთავარი სამხედრო მრჩეველი, პაქტინს, როგორც შინაგან საქმეთა სამინისტროს ხელმძღვანელს, შემდეგნაირად ახასიათებს: 1992 წლის აპრილში, ნაჯიბულას რეჟიმის დაცემის დროს, პაქტინი ქაბულში არაპუშტუნი ძალების (ტაჯიკები და უზბეკები) დომინირების წინააღმდეგ გამოდიოდა. იმავე თვეში მთავრობა გადადგა სრული შემადგენლობით და პაქტინმა ოფიციალურად დატოვა თანამდებობა. 1992 წლიდან ემიგრაციაში რუსეთში წავიდა და დასახლდა მოსკოვში . ავღანეთის ისტორია Воспоминания генерала Варенникова (რუს.) Воспоминания генерала Гареева  (რუს.) Биография (в афганской части раздела «Персоналии») (რუს.)
ნაზარ მუჰამედი

ნაზარ მუჰამედი (ან ნაზარ მოჰამედი ; დ. 1935, შინდანდის ოლქი — გ. 1998, კვეტა, პაკისტანი ) — ავღანეთის სამხედრო და სახელმწიფო მოღვაწე, გენერალ-პოლკოვნიკი. ეროვნებით პუშტუნი ნაზარ მუჰამედმა დაამთავრა ქაბულის სამხედრო სასწავლებელი და ფრუნზეს საავიაციო სკოლა. მსახურობდა საჰაერო ძალებში (AF), იყო ავღანეთის სახალხო-დემოკრატიული პარტიის წევრი 1974 წლიდან ( ფრაქცია „ ხალიკის“ შემადგენლობაში). 1978 წლის სახელმწიფო გადატრიალების — საურის რევოლუციის შემდეგ დაინიშნა საჰაერო ძალების მეთაურად ( 1978-1979 ). როდესაც ხელისუფლებაში მოვიდა ჰაფიზულა ამინი, იგი გადაიყვანეს ტრანსპორტის მინისტრის მოადგილის მეორეხარისხოვან თანამდებობაზე (1979 წლის 25 სექტემბრიდან ), ვინაიდან პრემიერ-მინისტრი არ ენდობოდა ნაზარ მუჰამედს საბჭოთა ჯარების ავღანეთში შეყვანის შემდეგ, ნაზარ მუჰამედი იყო საჰაერო ძალების და საჰაერო თავდაცვის მთავარსარდალი ( 1980 წლიდან; იმავე წელს, საურის რევოლუციის მეორე წლისთავზე, იგი ვიცე პოლკოვნიკის წოდებიდან გენერალ-მაიორის წოდებამდე დააწინაურეს). 1982 წელს სწავლობდა მოსკოვის გენერალური შტაბის სამხედრო აკადემიაში. 1983 წლიდან გახდა ავღანეთის სახალხო-დემოკრატიული პარტიის ცენტრალური კომიტეტისა და რევოლუციური საბჭოს წევრი, 1985 წლის ნოემბრიდან — ავღანეთის სახალხო-დემოკრატიული პარტიის ცენტრალური კომიტეტის პოლიტბიუროს წევრობის კანდიდატი. 1984 წლის იანვრიდან დაიკავა გენერალური შტაბის უფროსის პოსტი, 1984 წლის 4 დეკემბრიდან — თავდაცვის მინისტრი. გენერლის კარიერის ეს განვითარება შეიძლება გამოწვეული ყოფილიყო საბჭოთა სამხედრო ლიდერების უკმაყოფილებით ფარჩამის ფრაქციის ავღანელი გენერლების (კერძოდ, გენერალური შტაბის უფროსის, გენერალ ბაბაჯანის) საქმიანობით. ამ ვითარებაში ფსონი დაიდო "ხალიკის" ფრაქციის გენერლებზე, რომლებიც „ ფარმაჩს“ ეჯიბრებოდნენ — მას შემდეგ, რაც ნაზარ მუჰამედი დაინიშნა მინისტრად, გენერალური შტაბის უფროსის პოსტი დაიკავა სხვა შაჰნავაზ ტანაიმ . თუმცა, ხალკისტების ხელმძღვანელობით ავღანეთის არმიის საბრძოლო შესაძლებლობების გაუმჯობესება არ მომხდარა. მას შემდეგ, რაც ავღანეთში ლიდერად მუჰამედ ნაჯიბულა დაწინაურდა, 1986 წელს თავდაცვის მინისტრის პოსტზე დაბრუნდა მისი კოლეგა „ფარმაჩის“ ფრაქციიდან, მუჰამედ რაფი, რომელიც უკვე ხელმძღვანელობდა ამ დეპარტამენტს 1980-1982 წლებში. ნაზარ მუჰამედი გადაიყვანეს მინისტრთა საბჭოს თავმჯდომარის პირველი მოადგილის გაცილებით ნაკლებად გავლენიან თანამდებობაზე (1986 წლის 5 დეკემბრიდან). ამ თანამდებობაზე ის სათავეში ჩაუდგა სამხედრო გაწვევის სახელმწიფო კომისიას, თუმცა დიდი აქტიურობით არ გამოირჩეოდა. ნაზარ მუჰამედმა 1990 წელს მონაწილეობა მიიღო ტანაის აჯანყებაში, რომელსაც ხელმძღვანელობდა თავდაცვის მინისტრი შაჰნავაზ ტანაი და მიმართული იყო პრეზიდენტ ნაჯიბულას წინააღმდეგ . აჯანყებულების დამარცხების შემდეგ ის პაკისტანში გაიქცა, სადაც დასახლდა. ნაზარ მუჰამედი გაათავისუფლეს. ყველა სამთავრობო და პარტიული თანამდებობიდან. 1998 წლის ზაფხულში ის მოკლეს პაკისტანის პროვინცია ბელუჯისტანის ქალაქ კვეტაში (კაფეში ოთხმა უცნობმა პირმა ჩაცხრილა). არსებობს ვერსია, რომ მკვლელები თალიბანის მოძრაობის წევრები იყვნენ. Korgun V. G. История Афганистана. XX век. — М.: Издательства: Институт Востоковедения РАН Kraft+, 2004 წ. — ISBN 5-93675-079-5 ISBN 5-89282-227-3 Афганистан. Краткий биографический справочник. — М., 2004. (რუს.) 500 часов в небе Афгана  (რუს.) О командовании ВВС Афганистана (რუს.)
ლუის კასი

ლუის კასი (ინგლ. Lewis Cass; დ. 9 ოქტომბერი, 1782 — გ.17 ივნისი, 1866) — ამერიკელი სამხედრო ოფიცერი, პოლიტიკოსი და სახელმწიფო მოღვაწე. წარმომადგენელი მიჩიგანის შტატის სენატში, მსახურობდა აშშ-ის ორი პრეზიდენტის, ენდრუ ჯექსონისა და ჯეიმზ ბიუკენენის კაბინეტში. 1848 წელს დემოკრატიულმა პარტიამ წარადგინა საპრეზიდენტო კანდიდატად. დაიბადა ნიუ-ჰემფშირის შტატის ქალაქ ექსტერში, იურიდიული პრაქტიკის დაწყებამდე, სწავლობდა ფილიპს ექსტერის აკადემიაში, ქალაქ ზეინსვილში, ოჰაიოში. ოჰაიოს შტატის წარმომადგენელთა პალატაში მსახურების შემდეგ, დანიშნეს აშშ-ის მარშალად. იბრძოდა ინგლის-ამერიკის ომში, სადაც 1813 წელს დაინიშნა მიჩიგანის ტერიტორიის მმართველად. 1831 წელს, ენდრუ ჯექსონის პრეზიდენტობისას, გადადგა გუბერნატორის თანამდებობიდან, რის შემდგომაც დაინიშნა ომის მდივნად. 1836-1842 წლებში საფრანგეთში აშშ-ის ელჩად მსახურების შემდეგ წარადგინეს საპრეზიდენტო კანდიდატად. 1845-1848 წლებში მიჩიგანის საკანონმდებლო ორგანოს მიერ არჩეულ იქნა აშშ-ის სენატში. 1857 წლიდან 1860 წლამდე იყო სახელმწიფოს მდივნის თანამდებობაზე. გარდაიცვალა 1866 წელს. ლუის კასის ნაშრომები, უილიამ ლ. კლემენტსის ბიბლიოთეკა, მიჩიგანის უნივერსიტეტი. ლუის კასი. Find a Grave-ზე. ↑ 1.0 1.1 Encyclopædia Britannica <a href="https://wikidata.org/wiki/Track:Q5375741"></a> ↑ 2.0 2.1 SNAC — 2010. <a href="https://wikidata.org/wiki/Track:Q29861311"></a> ↑ 3.0 3.1 GeneaStar <a href="https://wikidata.org/wiki/Track:Q98769076"></a><a href="https://wikidata.org/wiki/Track:Q3100478"></a> ↑ 4.0 4.1 4.2 4.3 www.accademiadellescienze.it <a href="https://wikidata.org/wiki/Track:Q107212659"></a> ↑ 5.0 5.1 geni.com — 2006. <a href="https://wikidata.org/wiki/Track:Q2621214"></a>
ვლადიმერ გაბაშვილი

ვლადიმერ გაბაშვილი (დ. 21 მარტი, 1921, თბილისი — გ. 22 ივლისი, 2000, იქვე) — ქართველი ნევროპათოლოგი. მედიცინის მეცნიერებათა დოქტორი (1968), პროფესორი (1971), საქართველოს მედიცინის მეცნიერებათა აკადემიის წევრი (1994). 1943 წელს დაამთავრა სარატოვის სამედიცინო ინსტიტუტი. 1943–1945 წლებში მონაწილეობდა II მსოფლიო ომში. იყო ჯერ პოლკის (ლეგიონი), შემდეგ ბრიგადის უფროსი ექიმი, 1949–1950 წლებში მუშაობდა ექიმთა დახელოვნების თბილისის სახელმწიფო ინსტიტუტის ნერვულ სნეულებათა კათედრაზე, 1952–1958 წლებში კი მოსკოვში, სსრკ მედიცინის მეცნიერებათა აკადემიის ნევროლოგიის ინსტიტუტში მეცნიერ თანამშრომლად, 1958 წლიდან იყო საქართველოს სსრ ჯანდაცვის სამინისტროს კლინიკური და ექსპერიმენტული ნევროლოგიის ინსტიტუტში, სადაც 1968–1984 წლებში განაგებდა კლინიკურ განყოფილებას, 1984–1989 წლებში იყო პეტრე სარაჯიშვილის სახელობის კლინიკური და ექსპერიმენტული ნევროლოგიის ინსტიტუტის დირექტორი, 1989 წლიდან მრჩეველი. მიღებული აქვს სახელმწიფო და საბრძოლო ჯილდოები. 1996 – ღირსების ორდენი 1984 – საქართველოს სსრ სახელმწიფო პრემია, ეპილეფსიის პრობლემების შესწავლისათვის 1980 – საქართველოს სსრ მეცნიერებათა დამსახურებული მოღვაწე ენციკლოპედია „საქართველო“, ტ. 1, თბ., 1997. — გვ. 517. ვლადიმერ გაბაშვილი — საქართველოს ბიოგრაფიული ლექსიკონი
ჭიჩო (მრავალმნიშვნელოვანი)

საკუთარი სახელი ჭიჩო შეიძლება აღნიშნავდეს: ჭიჩო — მთა საქართველოში, მცხეთა-მთიანეთის მხარეში, დუშეთის მუნიციპალიტეტში; ჭიჩო — სოფელი დუშეთის მუნიციპალიტეტში.
კლაუდია როდრიგეს დე გევარა

კლაუდია როდრიგეს დე გევარა (ესპ. Claudia Rodríguez de Guevara) — სალვადორელი პოლიტიკოსი და ბუღალტერი, რომელმაც სალვადორის პრეზიდენტის თანამდებობაზე შეცვალა ნაიიბ ბუკელე და გახდა პრეზიდენტის მოვალეობის შემსრულებელი 2023 წლის 1 დეკემბერიდან. პრეზიდენტის მოვალეობის შემსრულებლად 2024 წლის 1 ივნისამდე დარჩება, სანამ არ ამოიწურება ნაიიბ ბუკელეს საპრეზიდენტო ვადა. კლაუდია როდრიგესი არის პირველი ქალი სახელმწიფოს მეთაური სალვადორში. კლაუდია როდრიგესი 2019-2023 წლებში იყო პრეზიდენტ ბუკელეს ფინანსური მენეჯერი. 2021 წელს როდრიგესი დანიშნეს მუნიციპალური სამუშაოების დირექტორად, ხოლო 2022 წელს იგი გახდა ბუკელეს პირადი მდივანი. 2023 წლის 30 ნოემბერს, მას შემდეგ, რაც ბუკელემ და ვიცე-პრეზიდენტმა ფელიქს ულიოამ შვებულება აიღეს 2024 წლის არჩევნებში ხელახლა მონაწილეობისათვის, როდრიგესი საკანონმდებლო ასამბლეამ აირჩია პრეზიდენტის მოვალეობის შემსრულებლად, თანამდებობა მან დაიკავა მომდევნო დღეს. პრეზიდენტის მოვალეობის შემსრულებლად მისი დანიშვნა ადვოკატებმა გააკრიტიკეს და უწოდეს არაკონსტიტუციური. როდრიგესი დაიბადა 1980 ან 1981 წელს. სწავლობდა ხოსე საბერლიო პონსეს ქრისტიანულ კოლეჯში და შემდეგ სწავლა გააგრძელა ფრანსისკო გავიდიას უნივერსიტეტში. იგი ასევე სწავლობდა სალვადორის ბუღალტერთა კორპორაციაში. ↑ Quién es Claudia Juana Rodríguez de Guevara, la Presidenta Interina de El Salvador que Sustituirá a Bukele Durante su Licencia de 6 Meses es. BBC (1 December 2023). ციტირების თარიღი: 1 December 2023 ↑ Romero, Fátima. ¿Quién es Claudia Rodríguez, la Presidenta Interina que Reemplazará a Bukele en su Licencia? es. Bloomberg Línea (1 December 2023). ციტირების თარიღი: 1 December 2023 ↑ Claudia Juana Rodríguez de Guevara: Quién es la Mujer que Asumirá la Presidencia Tras Salida de Bukele es. Prensa Libre (1 December 2023). ციტირების თარიღი: 1 December 2023 ↑ Secretaria Privada de Bukele Ocupará la Presidencia Durante Licencia del Mandatario es. Swiss Info (1 December 2023). ციტირების თარიღი: 2 December 2023 ↑ Congreso de El Salvador Concede Licencia a Bukele; Designan a Claudia de Guevara como Presidenta en Funciones es. Emisoras Unidas (1 December 2023). ციტირების თარიღი: 1 December 2023 ↑ El Salvador Tendrá su Primera Mujer Presidente: Bukele Abandona el Poder para Buscar la Reelección en 2024 es. El Colombiano (1 December 2023). ციტირების თარიღი: 1 December 2023 ↑ Magaña, Yolanda. ¿Quién es Claudia Juana Rodríguez de Guevara, Designada Presidencial de Bukele? es. El Mundo (1 December 2023). ციტირების თარიღი: 1 December 2023 ↑ Claudia Juana Rodríguez de Guevara (Vigente) es. Government of El Salvador (8 March 2022). დაარქივებულია ორიგინალიდან — 14 აპრილი 2023. ციტირების თარიღი: 30 November 2023
Andre 3000

ანდრე ლორელ ბენჯამინი (დ. 27 მაისი, 1975), უფრო მეტად ცნობილი სასცენო ფსევდონიმით André 3000 — ამერიკელი რეპერი, მომღერალი, მუსიკოსი, ფლეიტისტი, სიმღერების ავტორი, მუსიკალური პროდიუსერი და მსახიობი. უფრო მეტად ცნობილია, როგორც სამხრეთული ჰიპ-ჰოპის შემსრულებელი Outkast-ის მონაწილე. ითვლება ყველა დროის ერთ-ერთ საუკეთესო რეპერად, რომელიც თემატურ პუბლიკაციებში ნახსენებია ჟურნალებში Billboard, Complex, The Source, და About.com-ზე. მთავარი სტატია: André 3000-ის დისკოგრაფია და Outkast-ის დისკოგრაფია. სტუდიური ალბომი New Blue Sun (2023) EP Look Ma No Hands (2018) შეგიძლიათ იხილოთ მედიაფაილები თემაზე „Andre 3000“ ვიკისაწყობში. Andre 3000 საიტზე Discogs Andre 3000 — AllMovie Andre 3000 კინოფილმების ინტერნეტ-მონაცემთა ბაზაში ↑ Person Profile // კინოფილმების ინტერნეტ-მონაცემთა ბაზა — 1990. <a href="https://wikidata.org/wiki/Track:Q37312"></a> ↑ Nederlandse Top 40 <a href="https://wikidata.org/wiki/Track:Q1366358"></a> ↑ Deutsche Nationalbibliothek Record #13235392X // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ „Best Rappers List | Greatest of All Time“. Billboard. 2015-11-12. ციტირების თარიღი: 2020-05-29. ↑ The 10 Best Rappers of the 2000s. დაარქივებულია ორიგინალიდან — 2015-12-22. ციტირების თარიღი: 2015-12-17 ↑ The Source's Top 50 Lyricists Of All Time **Complete List Inside**. thisis50.com. დაარქივებულია ორიგინალიდან — 2014-05-04. ციტირების თარიღი: 2022-10-12 ↑ Adaso, Henry. (2018-12-12) The 50 Greatest Rappers of All Time en-US. ციტირების თარიღი: 2022-06-13
ვალონ-პონ-დ’არკი

ვალონ-პონ-დ’არკი (ფრანგ. Vallon-Pont-d'Arc) — ქალაქი-კომუნა სამხრეთ საფრანგეთში, არდეშის დეპარტამენტში. სახელი დარქმეული აქვს აქ მდებარე კირქვის ბუნებრივი ხიდის პონ-დ’არკის გამო, რომელიც მდინარე არდეშმა წარმოქმნა. ქალაქთან მდებარეობს ე.წ. შოვეს გამოქვაბული — გამოქვაბულთა ქსელი აღმოჩენილი 1995 წლის 18 იანვარს, რომელშიც 30.000 წლის წინანდელი კედლის მხატვრობაა შენახული. Offizielle Seite des Tourismusbüros Offizielle Seite der Gemeinde Vallon-Pont-d’Arc La grotte Chauvet Pont d’Arc
ნანოგრამი

ნანოგრამი - (აღნიშვნა: ნგ, ng), (ინგლ. - nanogram) — მასის საზომი ერთეული. 1 ნანოგრამი = 0.000000000001 კილოგრამი (10-12კგ)
ლავრელაშვილი

საკუთარი სახელი ლავრელაშვილი შეიძლება აღნიშნავდეს ერთ-ერთ შემდეგ პიროვნებათაგანს: გაბრიელ ლავრელაშვილი — ანიმაციური კინოს რეჟისორი გიორგი ლავრელაშვილი — ფიზიკოს-თეორეტიკოსი
ჰიკარუ ნაკამურა

ჰიკარუ ნაკამურა (იაპონ. 中村光, ინგლ. Hikaru Nakamura; დ. 9 დეკემბერი, 1987, ჰირაკატა, ოსაკის პრეფექტურა, იაპონია) — ამერიკელი მოჭადრაკე, დიდოსტატი (2003), ამერიკის შეერთებული შტატების ხუთგზის ჩემპიონი (2004–05, 2009, 2012, 2015, 2019), მსოფლიოს ერთ-ერთი წამყვანი მოჭადრაკე. 2022 წლიდან ჭადრაკის მსოფლიო ჩემპიონია. ნაკამურას მშობლები, მამა იაპონელი და დედა ამერიკელი, შვილთან ერთად გადავიდნენ შეერთებულ შტატებში მისი დაბადებიდან ორი წლის შემდეგ. ჰიკარუმ ჭადრაკის შესწავლა 7 წლის ასაკში დაიწყო მისი მამინაცვლის, ცნობილი ამერიკელი ჭადრაკის მწვრთნელის სუნილ ვეერამანტის ხელმძღვანელობით. სამი წლის შემდეგ, 10 წლის ასაკში, ნაკამურა გახდა ყველაზე ახალგაზრდა გროსმაისტერის ამერიკის ჭადრაკის ფედერაციის ისტორიაში, ხოლო 15 წლის ასაკში მიიღო ფიდეს საერთაშორისო გროსმაისტერის წოდება. დაამყარა ახალი ამერიკელი მოჭადრაკეების რეკორდი, რომელიც მანამდე ეკუთვნოდა რობერტ ფიშერს. ბოლო წლებში ჰიკარუ ნაკამურა წარმატებით ასპარეზობდა მრავალ საერთაშორისო ტურნირში. 2009 წელს გახდა ჭადრაკის მსოფლიო ჩემპიონი, მოიგო საერთაშორისო მატჩი სან სებასტიანში არონიანის წინააღმდეგ ანგარიშით 3½:½. 2010 წელს ამერიკის შეერთებული შტატების ნაკრების შემადგენლობაში გახდა მსოფლიოს ვიცე-ჩემპიონი. მას აქვს შემტევი, მკვეთრი კომბინირებული თამაშის სტილი. უაღრესად ძლიერი ბლიცისტი, მან მიაღწია მსოფლიოს უმაღლეს რეიტინგებს ICC და Chess.com ვებსაიტებზე. Калиниченко Н. Хикару Накамура: от вундеркинда до второго шахматиста мира. — М.: Russian Chess House, 2016. — 253, [1] с. — (Великие шахматисты мира). — ISBN 978-5-94693-510-4. ვიკისაწყობში არის გვერდი თემაზე: ჰიკარუ ნაკამურა ჰიკარუ ნაკამურას გადაცემები — Twitch.tv-ზე Hikaru Nakamura's Live Chess Rating Statistics ოფიციალური საიტი ↑ International Chess Federation
იუხარი-მარჯანლი

იუხარი-მარჯანლი (აზერ. Yuxarı Mərcanlı) — სოფელი აზერბაიჯანში. მდებარეობს ჯაბრაილის რაიონის ბეიუქ-მარჯანლის ადმინისტრაციულ-ტერიტორიულ რაიონში. 1993 წელს სოფელი სომხეთის შეიარაღებულმა ძალებმა დაიკავეს. 2020 წელს ყარაბაღის მეორე ომის შემდეგ აზერბაიჯანმა სოფელზე კონტროლი დაიბრუნა. ↑ Azərbaycan Respublikasının Dövlət Statistika Komitəsi. (2019) İnzibati ərazi bölgüsü təsnifatı az. stat.gov.az. დაარქივებულია ორიგინალიდან — 2020-04-16. ციტირების თარიღი: 2020-04-16.
დიპლომი

დიპლომი (ფრანგ. diplôme < ძვ. ბერძნ. δίπλωμα [diplōma] — „ორად მოკეცილი საბუთი“) — ოფიციალური საბუთი უმაღლესი ან საშუალო სპეციალური სასწავლებლის დამთავრების, სამეცნიერო ხარისხის ან რაიმე წოდების მინიჭების შესახებ; საბუთი, რომელიც მოწმობს, რომ დაწესებულებას, ორგანიზაციას ან ცალკეულ მოქალაქეს გარკვეული მოქმედებების (მაგ. ვაჭრობის) უფლება აქვს; ჯილდო სხვადასხვა სახის კონკურსში, შეჯიბრში, გამოფენაზე და სხვა მოპოვებული წარმატებისათვის. ქართული საბჭოთა ენციკლოპედია, ტ. 3, თბ., 1978. — გვ. 566.
დაღ-თუმასი

დაღ-თუმასი (აზერ. Dağ Tumas) — სოფელი აზერბაიჯანში. მდებარეობს ზემო ყარაბაღის რეგიონში, ჯაბრაილის რაიონში. 1993 წლიდან ოკუპირებული იყო სომხეთის შეიარაღებული ძალების მიერ. 2020 წლის 23 ოქტომბერს აზერბაიჯანის შეიარაღებულმა ძალებმა სოფელზე კონტროლი აღადგინეს. ანარ მამედოვი - კაპიტანი, მთიანი ყარაბაღის ომის მონაწილე ვაჰიდ მამედოვი - ყარაბაღის ომის მონაწილე მაჰირ ალაჰულიევი - ყარაბაღის ომის მონაწილე ალისაჰიბ ეროგულ - პროზაიკოსი, პუბლიცისტი, მწერალი ↑ Xocavənd, Cəbrayıl və Zəngilanın bu kəndləri azad edildi. ციტირების თარიღი: 2020-10-23 (აზერბაიჯანული)
დაშ-ვეისალი

დაშ-ვეისალი (აზერ. Daş Veysəlli) — სოფელი აზერბაიჯანში. მდებარეობს ზემო ყარაბაღის რეგიონში, ჯაბრაილის რაიონში. 1993 წლიდან ოკუპირებული იყო სომხეთის შეიარაღებული ძალების მიერ. 2020 წლის 20 ოქტომბერს აზერბაიჯანის შეიარაღებულმა ძალებმა სოფელზე კონტროლი აღადგინეს. Azərbaycan Respublikası Cəbrayıl Rayon İcra Hakimiyyəti (აზერბაიჯანული) ↑ Bu kəndlər də azad edildi - Prezident elan etdi az (20 oktyabr 2020). ციტირების თარიღი: 20 oktyabr 2020. (აზერბაიჯანული)
დაშქესანი (ჯაბრაილის რაიონი)

დაშქესანი (აზერ. Daşkəsən) — სოფელი აზერბაიჯანში. მდებარეობს ზემო ყარაბაღის რეგიონში, ჯაბრაილის რაიონში. სოფლის სახელწოდება 1727 წელს ოსმალურ წყაროებში გვხვდება, როგორც დიზაღის რაიონის სოფელი დაშქესენი. 1993 წლიდან ოკუპირებული იყო სომხეთის შეიარაღებული ძალების მიერ. 2020 წლის 4 ოქტომბერს აზერბაიჯანის შეიარაღებულმა ძალებმა სოფელზე კონტროლი აღადგინა. ზაქარია მეჰდიზადე — ფსიქოლოგი-მეცნიერი, პროფესორი ვუგარ ჰუსეინოვი — აზერბაიჯანის ეროვნული გმირი ჰუსეინ აღა ოღლუ მეჰდიევი (პოლიციის კაპიტანი) — აზერბაიჯანის ეროვნული გმირი ელხან ჰუსეინოვი — (ჯაშუში) ↑ "Gence-Karabağ Eyâleti’nin Mufassal Defteri"(თურქული) ↑ Cəbrayılın 9 kəndi işğaldan azad edilib az (4 oktyabr 2020). ციტირების თარიღი: 4 oktyabr 2020. (აზერბაიჯანული) ↑ Azərbaycan Respublikası Daxili İşlər Nazirliyinin Şəxsi Heyətlə İş İdarəsi. ციტირების თარიღი: 2023-08-31 (აზერბაიჯანული)
იარაჰმადლი

იარაჰმადლი (აზერ. Yarəhmədli) - სოფელი აზერბაიჯანში. მდებარეობს ჯაბრაილის რაიონის ადმინისტრაციულ ტერიტორიულ თემში. 1993-2020 წლებში ოკუპირებული იყო სომხეთის შეიარაღებული ძალების მიერ. 2020 წლის 20 ოქტომბერს აზერბაიჯანის შეიარაღებულმა ძალებმა სოფელზე კონტროლი დაიბრუნეს. ჯაბრაილი რაიონი ↑ Bu kəndlər də azad edildi - Prezident elan etdi az (20 oktyabr 2020). ციტირების თარიღი: 20 oktyabr 2020. (აზერბაიჯანული)
ალიქრამ ბაირამოვი

ალიკერემ ურშან ოღლუ ბაირამოვი (აზერბაიჯანული: ალიკერემ ურშან ოღლუ ბაირამოვი, ან მისი სასცენო სახელით ალიქრამ ბაირამოვი (დ. 22 დეკემბერი, 1968, ზემო იურელი, საბჭოთა კავშირი) — აზერბაიჯანელი მომღერალი. ალიქრამ ბაირამოვ 1968 წელს 22 დეკემბერს დაიბადა აზერბაიჯანის საბჭოთა სოციალისტური რესპუბლიკის ბილეზუვარის რაიონის სოფელ იუკარი იურელში. ბავშვობიდან ყოველთვის იყო მუსიკით დაინტერესებული, ამიტომ ღრიალებს, იპოვა კომფორტი და გაახარა სხვები. ბავშვური წლებიდან მუსიკის ჯგუფი შექმნა და წლების განმავლობაში იყო ბილასუვარის კულტურის კლუბის დირექტორი. მან 1989 წელს საქორწინო მოსაწვევების მიღება დაიწყო. ალიკრამ ბაირამოვი, რომელიც პრეზიდენტ ჰეიდარ ალიევს შეუმჩნეველი არ დარჩენია 1997 წელს ბილასუვარის რეგიონში, ჯაბრაილის ლტოლვილთა კამპუსში გამართულ კონცერტზე, მოგვიანებით წავიდა დედაქალაქში და დაიწყო მუშაობა ბევრ კომპოზიტორთან და პოეტთან. ბროფესიონალურ კარიერა 1997 წლიდან დაწყებიდნ ბირველ ჯერ შესრულდა ზემფირა ალიშქიზის შემოქმედებით კონცერტზე საჯარო გარემოში. მოგვიანებით, საყვარელი კომპოზიტორების მიერ დაწერილი ნაწარმოებების შესრულებით, მან დაწერა და შეასრულა მრავალი სიმღერა ხალხის ეროვნული ღირებულებების შესაბამისად და ისინი ხალხის საყვარელ სიმღერებად იქცა. ↑ Vüqar Vüqarlı. Azərbaycan şou-biznes nümayəndələrinin əsl doğum illəri - SİYAHI (აზერბაიჯანული) დაარქივებული 2018-02-01 საიტზე Wayback Machine. დაარქივებული 2018-02-01 საიტზე Wayback Machine. . atv.az ↑ Tanınmış simalar: Əlikram Bayramov დაარქივებული 2018-02-01 საიტზე Wayback Machine. . metbuat.az (აზერბაიჯანული)
ლაზარაშვილი

საკუთარი სახელი ლაზარაშვილი შეიძლება აღნიშნავდეს ერთ-ერთ შემდეგ პიროვნებათაგანს: გიორგი ლაზარაშვილი — პოლიტიკოსი გიორგი ლაზარაშვილი — მოკრივე გოგი ლაზარაშვილი — მხატვარი, საიალქნო სპორტის ოსტატი მარინე ლაზარაშვილი-ჯიბლაძე — გეოგრაფი, პედაგოგი
Fix You

Fix You — ბრიტანული ალტერნატიულ როკ-ჯგუფ Coldplay-ს სიმღერა. იგი დაიწერა ჯგუფის ოთხივე წევრის მიერ და შეტანილია იქნა მესამე სტუდიურ ალბომ X&Y-ში. სიმღერის მელოდია ეფუძება ორგანის ჟღერადობას, რომელსაც ახლავს ნელი ტემპით აჟღერებული დასარტყმელი საკრავები და ვოკალები. იგი გამოიცა ალბომის მეორე სინგლის სახით, 2005 წლის 5 სექტემბერს და მოხვდა ბრიტანეთის სინგლების ჩარტის მეოთხე პოზიციაზე. სიმღერა აშშ-ში, ბილბორდის ალტერნატიული სიმღერების ჩარტის #18 ადგილზე მოხვდა. აშშ-სა და ბრიტანეთში გამოცემული იქნა მისი პრობო-სინგლები. მიუხედავად იმისა, რომ ეს ალბომიდან გამოცემული ჩარტებში ყველაზე ნაკლებად წარმატებული სინგლია, იგი ამავე დროს ჩანაწერის ყველაზე პოპულარულ სინგლად იქცა, სიმღერასთან Viva la Vida. ბლით დენერის, გვინეთ პელტროუს დედისა და კრის მარტინის სიდედრის 2012 წლის მაისში გამოქვეყნებულ ინტერვიუში განმარტებულია, რომ კრისმა სიმღერა გვინეთისთვის დაწერა, როდესაც მამამისი გარდაიცვალა. „მე ვტივირივარ ყოველთვის, როდესაც მას ვუსმენ“. „Fix You“-მ დადებითი შეფასებები მიიღო. იგი იქცა სემპლირების პოპულარულ ობიექტად. ჩაიწერა მისი მრავალი ქავერ-ვერსია თუ რემიქსი. სიმღერა რამდენიმეჯერ ნომინირებული იქნა საუკეთესო სიმღერის კატეგორიაში მუსიკალური და ტექსტობრივი კუთხით, ისევე, როგორც წლის ჰიმნის კატეგორიაში. სიმღერის მუსიკალური ვიდეო შექმნილია ლონდონში 2005 წლის 7 ივლისს მომხდარი აფეთქებების შთაგონებით. სიმღერაში გაჟღერებული გიტარის სოლო ამჟამად გამოიყენება ნჰლ-ის თამაშების Montreal Canadiens შესავალში და სამი ვარსკვლავის შერჩევისას, ლოს-ანჯელეს კინგზის შინ ყოველი გამარჯვების შემდეგ. სიმღერა დაკრული იქნა სტივ ჯობსის ხსოვნის ცერემონიაზე, Apple-ის შტაბ-ბინაში, 2011 წლის 19 ოქტომბერს. Fix You (ვიდეო ვერსია) – 4:37 The World Turned Upside Down – 4:32 Pour Me (Hollywood Bowl-ში გამოსვლა) – 5:01 (ბრიტანული ვრცელი სინგლი, ავსტრალიური, აშშ-ს iTunes გამოცემები) Fix You (ვიდეო) (ბრიტანული სპეციალური CD) ოფიციალური საიტი სიმღერის ტექსტი[დაარქივებული] საიტზე MetroLyrics ↑ Das, Lina. „'English, polite, and a great dad': Why Gwynnie's mum Blythe Danner adores her rock star son-in-law“. Daily Mail. London. ↑ ვიდეო YouTube-ზე